На основу Решења стечајног судије Привредног суда у Пожаревцу Ст. бр. 11/15 од 23.09.2015. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009, 99/2011, 71/2012 и 83/2014*), Закона о изменама и допунама Закона о Агенцији за лиценцирање стечајних управника („Службени гласник РС“ број 89/2015) и Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), као и одлуке Одбора поверилаца од 27.12.2018. године, стечајни управник стечајног дужника:

**"ГОША - ДИБУТ" ДОО СМЕДЕРЕВСКА ПАЛАНКА у стечају из Смедревске Паланке,**

**ул. Индустријска бр. 70**

**ОГЛАШАВА**

 **продају имовине**

**методом непосредне погодбе**

**уз прикупљање писмених понуда**

Предмет продаје је комплетна покретна и непокретна имовинa и то:

|  |  |  |  |
| --- | --- | --- | --- |
| **Ред. бр.** | **Предмет продаје** | **Процењена вредност** **(дин.)** | **Новчани износ (дин.)** |
|   1. | **– Непокретна имовина :*** Објекат број 1 - остале зграде, уписан у Лист непокретности бр. 6962 КО Смедеревска Паланка, на парцели 5947/34, објекат преузет из земљишне књиге, бруто површине уписане у ЛН 14а47м2, етажа ПР, стварне површине 1740 м2, који се налази на адреси Индустријска бр. 70, Смедеревска Паланка. Врста права – својина, облик својине – друштвена, обим удела 1/1.

**Објекат чине четири целине и то:*** Објекат МЕНЗА (засебна целина објекта бр.1 на парцели бр. 5947/34), нето корисне површине објекта од 1.234,00 м²;
* Објекат КУД (засебна целина објекта бр.1 на парцели бр. 5947/34), нето корисне површине објекта од 157,00 м²;
* Објекат МАГАЦИН (засебна целина објекта бр.1 на парцели бр. 5947/34), нето корисне површине објекта од 182,00 м²;
* Објекат ДИСКОНТ (засебна целина објекта бр.1 на парцели бр. 5947/34), нето корисне површине објекта од 76,00 м²;
* Објекат број 2 - остале зграде (КЛУБ) уписан у Лист непокретности бр. 6962 КО Смедеревска Паланка, на парцели 5947/34, објекат преузет из земљишне књиге, бруто површине уписане у ЛН 2а50м2, етажа ПР+СП+ПК, који се налази на адреси Индустријска бр. 70, Смедеревска Паланка, нето корисне површине објекта 634 м². Врста права – својина, облик својине – друштвена, обим удела 1/1.

**- Покретна имовина :*** Део покретне имовине стечајног дужника која се налази у оквиру фабричког круга на локацији у Смедеревској Паланци на адреси Индустријска бр. 70, коју чине кухињске машине и опрема (електрични шпорети, казани, пећнице,...), ресторански намештај (столови, столице, телевизор, музичка линија...), канцеларијски намештај и опрема (столови, ормани, стелаже, столице, рачунари...) и остала опрема (гардеробни ормани, метални киоск,...) по спецификацији и описом стања у продајној документацији)
 | **18.811.218,00** | **1.000.000,00** |

Детаљан приказ и опис имовине дат је у продајнoj документацији.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **40.000,00 + ПДВ** . Профактура се може преузети сваког радног дана у периоду од 0900 до 1500 часова на адреси стечајног дужника, закључно са 29.03.2019. године, уз претходну најаву поверенику стечајног управника.
2. уплате **новчани износ** од **1.000.000,00 динара** на текући рачун стечајног дужника број **200-2820640101029-80 отворен код Банке Поштанска Штедионица а.д. Београд,** или положе неопозиву првокласну банкарску гаранцију наплативу на први позив, најкасније **5 радних дана пре одржавања продаје** (рок за уплату новчаног износа истиче закључно са **29.03.2019.**год.). У случају да се као новчани износ положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Теразије 23, VI спрат, Београд, закључно са **29.03.2019.** године до 15 часова по београдском времену (GMT +1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати **рок важења до 31.05.2019.**године.
3. потпишу изјаву о губитку права на повраћај новчаног износа. Изјава чини саставни део продајне документације;

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје, односно до 29.03.2019.године, сваким радним даном од 1000 до 1400 часова уз претходну најаву на телефон 024/527-101 поверенику стечајног управника Вигњевић Драгану (моб: 063/585-592), или асистенту повереника Длачић Владимиру (моб: 064/93 86 888).

Након уплате новчаног износа за учешће у поступку продаје а најкасније до **29.03**.**2019.год**., потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на продаји, доказ о уплати новчаних износа, потписану изјаву о губитку права на повраћај новчаног износа, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање (оверено код нотара), уколико на продаји не присуствује потенцијални купац лично (за физичка лица) или законски заступник (за правна лица).

Продаја се врши **методом непосредне погодбе**, **уз прикупљање писмених понуда** тако што сва заинтересована лица могу доставити понуду у писаном облику у затвореној коверти са напоменом **ПИСМЕНА ПОНУДА ЗА КУПОВИНУ ИМОВИНЕ „ГОША – ДИБУТ“ СМЕДЕРЕВСКА ПАЛАНКА– НЕ ОТВАРАТИ’’** овлашћеном лицу Анђели Спасић закључно са **05.04.2019. године до 10:45 часова** на следећу адресу: **Агенција за лиценцирање стечајних управника - Центар за стечај, Теразије бр. 23, III спрат**.

Отварање писмених понуда ће се одржати **05.04.2019. године у 11: 00 часова** на следећој адреси: **Агенција за лиценцирање стечајних управника - Центар за стечај, Теразије бр. 23, III спрат, „Симпо сала“**

**Затворена коверта са понудом треба да садржи:**

- пријаву за учешће у непосредној погодби уз прикупљање писмених понуда потписану лично или од стране овлашћеног лица и доказ да је у питању овлашћено лице;

- безусловну понуду, уз навођење јасно одређеног износа на који понуда гласи;

- доказ о уплати новчаног износа;

- потписану Изјаву о губитку новчаног износа;

- фотокопију пуномоћја овереног код нотара за заступање на отварању писмених понуда, уз децидирано навођење овлашћења у погледу накнадно обављених директних преговора и истицања нове понуде, ако отварању не присуствује овлашћени представник.

Стечајни управник ће након отварања писмених понуда, Одбору поверилаца, за купца предложити понуђача који је писменом понудом или у накнадно обављеним директним преговорима понудио највишу купопродајну цену, након чега ће исти бити позван да потпише Уговор о купопродаји. Новчани износ из Огласа ће се најбољем понуђачу урачунати у купопродајну цену, те ће исти имати обавезу да уплати само разлику до пуног износа купопродајне цене.

Уговор о купопродаји се потписује у року од **3 радна дана** од дана отварања понуда, односно прибављања сагласности Одбора поверилаца уколико је понуда нижа од 50% процењене вредности имовине. Проглашени купац је дужан да уплати преостали износ купопродајне цене у року од 8 дана од дана потписивања купопродајног уговора.

Ако проглашени купац не потпише записник, Уговор о купопродајни уговор или не уплати купопродајну цену у прописаним роковима и на прописан начин, губи право на повраћај уплаћеног новчаног износа.

Учесницима који на продаји методом непосредне погодбе уз прикупљање писмених понуда нису стекли статус купца или другог најбољег понуђача, новчани износ (гаранција) се враћа у року од 3 (три) радна дана од дана одржавања продаје методом непосредне погодбе уз прикупљање писмених понуда. Уплатилац новчаног износа губи право на повраћај новчаног износа у складу са Изјавом о губитку права на повраћај новчаног износа.

Коначну одлуку о избору купца непосредном погодбом доноси искључиво Одбор поверилаца, ако је понуда нижа од 50% процењене вредности имовине.

Порези и сви други овде непоменути трошкови који произилазе из закљученог купопродајног уговора, у целости падају на терет купца.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права за учешће из овог огласа.

Овлашћено лице: Повереник **Драган Вигњевић,** контакт телефон: 063/585-592.